**OKVIRNI SPORAZUM**

sklenjen med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor (v nadaljevanju: UKC Maribor), ki ga zastopa v.d. generalnega direktorja UKC, prof. dr. Vojko FLIS, dr. med., (v nadaljevanju: naročnik), identifikacijska številka naročnika za DDV: SI56644817, matična številka naročnika: 5054150

in gospodarskim subjektom:

     ,ki ga zastopa direktor      (v nadaljevanju: izvajalec), identifikacijska številka za DDV izvajalca:      , matična številka izvajalca:      .

Pogodbeni stranki sklepata ta okvirni sporazum (v nadaljevanju: sporazum) v skladu z 21. členom Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F; v nadaljevanju ZJN-3).

Predmet tega sporazuma je izvajanje periodičnih pregledov in preizkušanj opreme pod tlakom ter pregled in servis varnostnih ventilov. Oprema je opredeljena v predračunu in izvajalčevi ponudbi št. *,* z dne       (v nadaljevanju: ponudba), ki je sestavni del in priloga tega sporazuma.

Izvajalec bo v skladu s tem sporazumom naročniku zagotavljal nadzor nad tlačno opremo s ciljem varnega obratovanja. Seznam opreme pod tlakom je priloga tega sporazuma. Izvajalec bo tako izvajal naslednje storitve:

- razvrstitev opreme pod tlakom,

- pregled arhiva in pridobivanje dokumentacije,

- pridobitev evidenčne številke, izdelava terminskih načrtov in svetovanje,

- izdelava kataloga ukrepov za posamezno tlačno opremo,

- izvedba zunanjega pregleda (priprava opreme za pregled, označitev opreme, izdelava zapisnika),

- izvedba notranjega pregleda (vizualni notranji pregled, meritve debelin stene posode, ugotavljanje neskladnosti, puščanja, izdelava zapisnika in poročilo o pregledu),

- izvedba tlačnega preizkusa (priprava tlačne posode – odklop od inštalacije, blindiranje oz. priprava priključkov na tlačni preizkus, izvedba preizkusa, postavitev v prvotno stanje in izdelava poročila),

- izdelava terminskih načrtov pregledov in preizkusov, ter obveščanje naročnika o rokih za pregled,

- nadzor nad naročnikovo opremo pod tlakom, vodenje evidence in arhiva opreme pod tlakom, kontrola in obveščanje uporabnika, obveščanje pristojnega ministrstva, pridobivanje in urejanje spremne in tehnične dokumentacije,

- preverjanje ali so izpolnjeni obratovalni pogoji določeni v dokumentaciji proizvajalca, oziroma v kolikšni meri vplivajo od obratovalnih pogojev na izpolnjevanje bistvenih varnostnih zahtev,

- pregled in servis varnostnih ventilov.

Naročnik se zavezuje:

* Zagotavljati pogoje za izvajanje uvodnega pregleda,
* Predati vso dokumentacijo o tlačni opremi,
* Sodelovati z izvajalcem pri izdelavi ukrepov ter zagotoviti njihovo izvedbo,
* Zagotoviti nemoteno izvedbo pripravljalnih del potrebnih za izvedbo pregledov in preizkusov opreme pod tlakom,
* Redom podjetja, ki ga je potrebno spoštovati,
* Zagotavljati potrebno količino vode za izvedbo tlačnega preizkusa in iztok le-te,
* Zagotoviti potrebno električno energijo za izvedbo del,
* Voditi lastno evidenco o nadzoru nad opremo.

Periodični pregled opreme pod tlakom izvede izvajalec na podlagi terminskega plana, določenega med predstavnikoma strank sporazuma. Oprema pod tlakom se servisira po določeni periodiki, kot je razvidno v predračunu, varnostni ventili pa enkrat letno, po predhodnem dogovoru predstavnikov.

V kolikor naročnik izven periodičnih pregledov opazi napake ali motnje opreme pod tlakom, za katere lahko oceni, da bi lahko ogrozile varno delovanje (v primeru prestavitve opreme, servisiranja opreme ipd.) o tem obvesti izvajalca pisno ali ustno.

Izvajalec bo izvajal preglede opreme praviloma ob delavnikih med 7:00 in 15:00 uro.

Delo izven rednega delovnega časa, opredeljenega v prvem odstavku tega člena, in ob dela prostih dnevih mora odobriti nadzorna oseba naročnika.

Dokumenti, zapisi in vsa evidenca pregledov, ugotovitev in sklepov se hranijo v dveh izvodih, od katerih imata stranki sporazuma vsaka po en izvod. Dokumente in zapise pogodbeni stranki med seboj posredujeta praviloma v originalu, osebno, ali priporočeno po pošti in sta jih dolžni vrniti v dogovorjenem roku.

Stranki sporazuma morata omogočiti zanesljive in strokovne predstavnike, preko katerih bosta dogovarjala, izvajala in potrjevala izvedena dela.

Predstavnik oz. pooblaščena oseba naročnika je:      .

Predstavnik oz. pooblaščena oseba izvajalca je:      .

Med izvajanjem del mora biti prisoten najmanj en predstavnik naročnika in en predstavnik izvajalca, da bi bila zagotovljena izvedba določil te pogodbe, nadzor in po potrebi učinkovito komunikacijo, odpravljanje motenj pri delu, hitro ukrepanje ter organizacijsko in tehnično pomoč

Naročnik bo izvajalcu poravnal znesek pregleda glede na dejansko opravljene preglede opreme. Cena posameznega pregleda se zaračuna po cenah iz ponudbe. Naročnik bo poravnal znesek po izvedenem vsakem posameznem pregledu tlačne opreme ter pregledu in servisu varnostnih ventilov v roku 60 dni oziroma v roku, ki je skladen s trenutno veljavno zakonodajo od datuma prejema pravilno izstavljenega računa po opravljeni storitvi na transakcijski račun izvajalca št.      , pri banki       .

Izvajalec mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19).

V primeru zamude s plačilom bo naročnik plačal izvajalcu zakonske zamudne obresti.

Cene opredeljene v ponudbi morajo vsebovati vse stroške (prevozne, špediterske, carinske ter morebitne druge stroške, drobni in vezni material, delo…), popuste in rabate.

V primeru spremembe zakona, ki ureja davek na dodano vrednost, s katerim se spremeni davčna stopnja za opremo in dele, ki so predmet te pogodbe, se lahko v času trajanja pogodbe cene korigirajo izključno v višini nastale davčne spremembe.

Cene na enoto mere so fiksne do izpolnitve vseh pogodbenih obveznosti z izjemo korekcij

vrednosti, ki jo dopušča Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04; v nadaljevanju: Pravilnik). Valorizacija denarnih obveznosti se opravi tako v primeru povišanja kot tudi znižanja denarnih obveznosti, pri čemer se v primeru znižanja denarnih obveznosti smiselno uporabljajo določbe Pravilnika. Kot podlaga za valorizacijo se upošteva indeks cen življenjskih potrebščin. Sprememba cene lahko znaša največ 80 % spremembe (povišanje ali znižanje) indeksa cen življenjskih potrebščin šteto od dneva sklenitve sporazuma.

Spremembe cene bosta stranki sporazuma opravili le na podlagi predhodnega pisnega obvestila nasprotne stranke.

Spremenjene cene bodo veljale le za vnaprej na podlagi sklenjenega aneksa k temu sporazumu.

V primeru, da pride v času izvaja sporazuma do spremembe Pravilnika ali sprejetja drugega predpisa, s katerim se na novo oziroma drugače uredi vprašanje valorizacije denarnih obveznosti, se uporabi zadnji veljavni predpis, ki nadomesti trenutno veljavni Pravilnik.

Izvajalec daje garancijo samo na izvedbo del, ki jih izvaja in ki vključujejo posege v integriteto opreme pod tlakom. Garancija na izvedbo del traja 12 mesecev.

Izvajalec se zavezuje, da bo v garancijskem roku pristopil k odpravi morebitnih napak, ki so posledica izvedbe storitev izvajalca, v roku 8 ur po prejemu pisnega ali ustnega obvestila naročnika, samo odpravo napake pa bo izvedel najkasneje v roku 8 dni, v nasprotnem primeru ima naročnik pravico naročiti odstranitev napake drugemu izvajalcu na sopogodbenikov račun.

Izvajalec se zavezuje, da se bodo njegovi delavci zadrževali samo na tistih območjih znotraj prostorov naročnika, kjer poteka izvajanje storitve in je odgovoren za vso škodo, ki bi jo povzročil na objektih in opremi naročnika.

Pri pregledovanju in preizkušanju opreme pod tlakom ne sme priti do nevarnih stanj. Tako se izvajalec obvezuje spoštovati in se ravnati po zakonskih predpisih v varstvu pri delu in internih naročnikovih predpisih (Sporazum o organizaciji, izvajanju in zagotavljanju varnosti in zdravja pri delu ter varstva pred požarom na skupnem delovišču), ki je sestavni del te pogodbe.

Ta sporazum je sklenjen z dnem podpisa naročnika in izvajalca in velja tri (3) leta, in sicer od 01.01.2024 do 31.12.2026.

Kakršnekoli spremembe tega sporazuma so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, vendar le te ne morejo biti v nasprotju z določili ZJN-3 in OZ.

Stranki sporazuma se obvezujeta, da bosta naredili vse, kar je potrebno za izvršitev te pogodbe in da bosta ravnali kot dobra gospodarja.

V primeru, da se ugotovi, da je pri izvedbi tega sporazuma, na podlagi katerega je podpisan ta sporazum ali pri izvajanju tega sporazuma kdo v imenu ali na račun izvajalca, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

Pogoji tega sporazuma so veljavni za čas trajanja sporazuma.

Sporazum se lahko spremeni ali dopolni s pisnim aneksom, ki ga sprejmeta in podpišeta stranki sporazuma. Če katerakoli od določb sporazuma je ali postane neveljavna, to ne vpliva na ostale določbe sporazuma. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Morebitne spore iz tega okvirnega sporazuma, ki jih stranki sporazuma ne bi mogli rešiti sporazumno, rešuje pristojno sodišče v Mariboru.

**17. člen**

Sporazum je sestavljen v dveh enakih izvodih, od katerih prejme vsaka stranka sporazuma po en izvod.

Št.

V …………………., dne ………………… V Mariboru, dne

Izvajalec: Naročnik:

      UKC Maribor

Direktor: v. d. generalnega direktorja UKC:

      prof. dr. Vojko FLIS, dr.med,